Lorenz van Steenwinckel

Lorenz van Steenwinckel (født 1585, død 1619) var en flamsk-dansk arkitekt og billedhugger, sønn av Hans van Steenwinckel den eldre og bror til Hans van Steenwinckel den yngre. 

Fra 1613 var han ansvarlig for en rekke byggeprosjekter under kong Christian IV, deriblant kongens kapell i Roskilde domkirke, Trefoldighedskirken i Christianstad samt Børsen som hans bror ferdiggjorde da Lorenz plutselig døde i 1619.

Vurderingen av Steenwincels bidrag har variert, enkelte kunsthistorikere har gitt ham ansvar for mange av de vellykkede byggverkene, men andre har sett mer på han som murer og stenhugger. Et tegn på det siste er at det i kontraktene klart og tydelig står skrevet at han skal arbeide etter tegninger levert av kongen.

 Referanser 

Kilder
 Den store danske


Kategori:Danske arkitekter
Kategori:Fødsler i 1585
Kategori:Dødsfall i 1619